stanford-oval/wikipedia huggingface dataset:
ไทยไลอ้อนแอร์
แหล่งข้อมูลอื่น

เว็บไซต์ทางการ
Official Thai Lion Air Holidays Website เก็บถาวร 2017-05-15 ที่ เวย์แบ็กแมชชีน
Global Lion Air
| ด ค กสายการบินในกลุ่มไลอ้อนแอร์ |
| --- | --- |
 ไลอ้อนแอร์  บาติกแอร์  วิงส์แอร์  บาติกแอร์ มาเลเซีย  ไทยไลอ้อนแอร์ 
| ด ค ก สายการบินในประเทศไทย |
| --- | --- |
บริการเต็มรูปแบบ:  การบินไทย (ประจำชาติ) 
ต้นทุนต่ำ:  นกแอร์  ไทยแอร์เอเชีย  ไทยแอร์เอเชียเอ็กซ์  ไทยไลอ้อนแอร์  ไทยเวียดเจ็ทแอร์ 
ภูมิภาคและเช่าเหมาลำ:  บางกอกแอร์เวย์ส  เอ็มเจ็ท  สยามซีเพลน 
ขนส่งสินค้า:  เอพีไอคาร์โกแอร์ไลน์  เค-ไมล์ แอร์  พัทยาแอร์เวย์ 
อดีต:  แอร์อันดามัน  แอร์ฟีนิคซ์  แอร์สยาม  แอนเจิลแอร์ไลน์  เอเชียแอตแลนติกแอร์ไลน์  ซิตี้แอร์เวย์  แฮปปี้แอร์  บิสิเนสแอร์  เจ็ทเอเซีย แอร์เวย์  กานต์แอร์  นิวเจนแอร์เวย์ส  ภูเก็ตแอร์  วัน-ทู-โก  โอเรียนท์ ไทย แอร์ไลน์  อาร์แอร์ไลน์  พีบีแอร์  อาร์แอร์ไลน์  เอสจีเอแอร์ไลน์  สยามแอร์  สกายสตาร์แอร์เวย์  โซล่าแอร์  ไทยแอร์คาร์โก  เดินอากาศไทย  ไทยแปซิฟิกแอร์ไลน์  ไทยรีเจียนัลแอร์ไลน์  ไทยสกายแอร์ไลน์  ไทยไทเกอร์แอร์เวย์  ไทยเจ็ทส์  ยู แอร์ไลน์  วิสดอมแอร์เวย์  นกสกู๊ต  การบินไทยสมายล์ 
อนาคต:  พี 80 แอร์  เรียลลี่คูลแอร์ไลนส์  แลนด์ดาร์ชแอร์ไลน์ 
ภายในโบอิ้ง 737 ของไทยไลอ้อนแอร์
โบอิง 737-800 ของไทยไลอ้อนแอร์
โบอิง 737-900อีอาร์ของไทยไลอ้อนแอร์
แอร์บัส เอ330-300 ของไทยไลอ้อนแอร์ในอดีต
โบอิง 737 แมกซ์ 9 ของไทยไลอ้อนแอร์ในอดีต
การสมรสเพศเดียวกัน

การสมรสเพศเดียวกัน (อังกฤษ: Same-sex marriage) หรือที่รู้จักคือ การสมรสเกย์ (อังกฤษ: Gay marriage) เป็นการสมรสระหว่างบุคคลสองคนที่มีเพศหรือสถานะเพศเดียวกัน โดยการรับรองการสมรสเพศเดียวกันหรือการประกอบการสมรสเพศเดียวกันมักถูกเรียกว่า ความเท่าเทียมกันทางการสมรส (อังกฤษ: marriage equality) สมรสเท่าเทียมกัน (อังกฤษ: equal marriage) หรือการสมรสเป็นกลางทางเพศ (อังกฤษ: gender-neutral marriage) โดยเหล่าผู้สนับสนุนทั้งหลาย ในขณะเดียวกันฝ่ายที่ไม่เห็นด้วยก็มองว่าการทำให้การสมรสเพศเดียวกันชอบด้วยกฎหมายเป็นการเปลี่ยนแปลงความหมายของการสมรสเป็นอย่างอื่น การประกอบการสมรสเพศเดียวกันนั้นสามารถกระทำได้โดยพิธีของรัฐไม่เกี่ยวข้องกับศาสนาและพิธีทางศาสนา
ปัจจุบัน การสมรสเพศเดียวกันมีกฎหมายรองรับใน 39 ประเทศ (ทั่วประเทศหรือบางพื้นที่ในประเทศนั้น ๆ) ดังนี้
อาร์เจนตินา
ออสเตรเลีย
ออสเตรีย
อันดอร์รา
เบลเยียม
บราซิล
แคนาดา
โคลอมเบีย
คอสตาริกา
ชิลี
คิวบา
เดนมาร์ก
เอกวาดอร์
เอสโตเนีย
ฟินแลนด์
ฝรั่งเศส
เยอรมนี
กรีซ
ไอซ์แลนด์
ไอร์แลนด์
ลิกเตนสไตน์
ลักเซมเบิร์ก
มอลตา
เม็กซิโก
เนปาล
เนเธอร์แลนด์
นิวซีแลนด์
นอร์เวย์
โปรตุเกส
แอฟริกาใต้
สเปน
สโลวีเนีย
สวิสเซอร์แลนด์
สวีเดน
ไต้หวัน
ไทย
สหราชอาณาจักร
สหรัฐ
อุรุกวัย
ดูเพิ่ม

สิทธิของกลุ่มบุคคลที่มีความหลากหลายทางเพศในประเทศไทย
การสมรสที่เปิดให้คู่สมรสเพศเดียวกัน (แหวน: รายบุคคล)
  คู่ชีวิตหรืออยู่ด้วยกัน
  กฎหมายหรือคำตัดสินที่มีผลผูกพันของศาลในประเทศที่จัดตั้งการสมรสเพศเดียวกัน แต่ยังไม่ได้จัดให้มีการสมรส
  การสมรสเพศเดียวกันได้รับการยอมรับโดยมีสิทธิเต็มที่เมื่อดำเนินการในเขตอำนาจศาลอื่นบางแห่ง
  การยอมรับทางกฎหมายอย่างจำกัด (การอยู่ร่วมกันโดยไม่ได้จดทะเบียน การเป็นผู้ปกครองตามกฎหมาย)
  การรับรองแบบไม่ผูกมัด
  การยอมรับการสมรสอย่างจำกัดในเขตอำนาจศาลอื่นบางแห่ง (สิทธิการพำนักสำหรับคู่สมรส)
  ประเทศที่ศาลระหว่างประเทศตัดสินให้ยอมรับการสมรสเพศเดียวกัน
  สหภาพเพศเดียวกันไม่ได้รับการยอมรับอย่างถูกกฎหมาย
บ้านพักอลเวง

| --- | --- |
บ้านพักอลเวง

ラブ♥ひな
ชื่อภาษาอังกฤษ: Love ♥ Hina
แนว: เลิฟคอมเมดี้
มังงะ
บ้านพักอลเวง
เขียนโดย: เคน อาคามัตสึ
สำนักพิมพ์:  สำนักพิมพ์โคดันฉะ    สำนักพิมพ์วิบูลย์กิจ
อนิเมะ
Love Hina
กำกับโดย: โยชิอากิ อิวาซากิ
สตูดิโอ: XEBEC
อนิเมะ
Love Hina – Christmas Special
กำกับโดย: โยชิอากิ อิวาซากิ
สตูดิโอ: XEBEC
อนิเมะ
Love Hina – Spring Special
กำกับโดย: โยชิอากิ อิวาซากิ
สตูดิโอ: XEBEC
อนิเมะ
Love Hina Again
กำกับโดย: โยชิอากิ อิวาซากิ
สตูดิโอ: XEBEC
บ้านพักอลเวง หรือ เลิฟฮินะ (ญี่ปุ่น: ラブ♥ひな; โรมาจิ: Rabu ♥ Hina; ทับศัพท์: ทับศัพท์จาก Love ♥ Hina) เป็นการ์ตูนญี่ปุ่น วาดโดยเคน อาคามัตสึ เรื่องราวของหนุ่มหัวไม่ดีนาม "อุราชิมะ เคทาโร่" เด็กนักเรียนที่เตรียมสอบเข้ามหาวิทยาลัยโตเกียว ตามที่เคยสัญญาไว้กับเด็กสาวที่ตนรักในสมัยเด็ก ได้หลงไปอยู่ในหอพักสาวล้วน ที่เคยเป็นอดีตรีสอร์ทบ่อน้ำพุร้อนของยายตัวเอง บ้านพักอลเวง ได้รับรางวัล การ์ตูนญี่ปุ่นยอดเยี่ยมในสหรัฐอเมริกา ในงาน 2002 อนิเมะเอกซ์โป  บ้านพักอลเวงมีเป็นมังงะ 16 เล่ม (ในไทยมี 14 เล่ม ของญี่ปุ่นและบางประเทศจะมีเล่ม 0 และ เล่ม  ∞) และฉบับอนิเมะภาคแรกมีทั้งหมด 24 ตอน ตอนพิเศษ (ตอนที่ 25 เปรียบเสมือนกับการเล่าเนื้อหาทั้ง 24 ตอนในตอนเดียว) ภาพยนตร์ 2 ภาค (Christmas Special และ  Spring Special) OVA (Love Hina Again) 3 ตอน ทั้งนี้ในญี่ปุ่นและบางประเทศยังมี Novel (ฉบับนวนิยาย) ด้วยอีกสองเล่ม บ้านพักอลเวงมีการตีพิมพ์มากมายทั่วโลก โดยในประเทศญี่ปุ่น ตีพิมพ์โดยสำนักพิมพ์โคดันฉะ ในประเทศไทยตีพิมพ์โดยสำนักพิมพ์วิบูลย์กิจ ในสหรัฐอเมริกาตีพิมพ์โดย โตเกียวป๊อป ส่วนในฝรั่งเศสและสเปนตีพิมพ์โดย Glénat และที่อื่นๆ อีกทั่วโลก
ในประเทศไทย บ้านพักอลเวงฉบับอนิเมะภาคแรก เคยออกอากาศทางยูบีซีเอเชียนซีรีส์ ช่อง 24 (ปัจจุบันคือ ทรูฟิล์มเอเชีย) และออกจำหน่ายในรูปแบบ VCD ลิขสิทธิ์โดยอามีโก้ ซึ่งปัจจุบันออกมาแค่ ภาคแรก 24 ตอน และเนื่องด้วยบ้านพักอลเอง เป็นการ์ตูนญี่ปุ่นที่ได้รับกระแสตอบรับจากนักอ่านเป็นอย่างมาก ปัจจุบัน วิบูลย์กิจ ได้ทำการตีพิมพ์เรื่องนี้ใหม่อีกครั้ง โดยเพิ่มเติมอักษรเสียงปิดภาพที่ไม่เหมาะสมมากขึ้น
ตัวละคร

เพิ่มเติม: ในที่นี้ จะใช้คำว่า โทได แทนการเรียก มหาวิทยาลัยโตเกียว ซึ่งเป็นคำย่อที่คนทั่วไปในญี่ปุ่นใช้เรียกมหาวิทยาลัยแห่งนี้ และถือเป็นมหาวิทยาลัยที่มีชื่อเสียงที่สุดของญี่ปุ่น
ตัวละคร > ตัวละครจากมังงะ > อุราชิมะ เคทาโร่

ชื่อญี่ปุ่น : (ญี่ปุ่น: 浦島　景太郎; โรมาจิ: Urashima Keitaro)
อายุ : 21 ปี
น้ำหนัก : 63 กก.
สวนสูง : 171 ซม.
หมู่โลหิต : AB
นักพากย์ : ยูจิ อุเอเดะ
ห้องพัก : ห้อง 204 (ห้องพักผู้ดูแลหอ)
เคทาโร่เป็นเด็กหนุ่มสมองทึบหัวไม่ดี แต่กลับพยายามสอบเข้าโทไดเนื่องจากคำสัญญาที่เคยให้กับเด็กผู้หญิงคนหนึ่งในวัยเด็ก ทำให้ซิ่วมา 2 ปีซ้อนจนทำให้ทางบ้านโกรธและไล่ออกมา จึงตั้งใจเดินทางมาพักอาศัยที่โรงแรมฮินาตะของคุณยายโดยที่ไม่รู้ว่าโรงแรมดังกล่าวเปลี่ยนเป็นหอพักหญิงไปแล้ว
ตัวละคร > ตัวละครจากมังงะ > นารุเซะงาวะ นารุ

ชื่อญี่ปุ่น : (ญี่ปุ่น: 成瀬川 なる; โรมาจิ: Narusegawa Naru)
อายุ : 19 ปี
ส่วนสูง : 163 ซม.
สัดส่วน : 83-56-86 ซม.
หมู่โลหิต : A
วันเกิด : 25 มีนาคม
นักพากย์ : ยูอิ โฮริเอะ
ห้องพัก : ห้อง 304
นารุเป็นเด็กผู้หญิงผู้คงแก่เรียนที่พึ่งจบการศึกษาระดับมัธยมและต้องการสอบเข้าโทได ปัจจุบันพักอาศัยอยู่ในหอพักหญิงฮินาตะ เป็นคนหมัดหนักและขี้โมโห เป็นคนที่ไม่เห็นด้วยกับการให้เคทาโร่เข้ามาอยู่ในหอพักหญิงที่สุด เพื่อนสนิทของเธอคือมิทซึเนะซึ่งมีนิสัยแตกต่างกับเธออย่างมาก
ตัวละคร > ตัวละครจากมังงะ > โอโตฮิเมะ มุทสึมิ

ชื่อญี่ปุ่น : (ญี่ปุ่น: 乙姫 むつみ; โรมาจิ: Otohime Mutsumi)
อายุ : 21 ปี ( ณ ตอนที่ปรากฏตัว)
ส่วนสูง : 167 ซม.
สัดส่วน :90-62-96 ซม.
หมู่โลหิต : 0
วันเกิด : 3 มีนาคม
นักพากย์ : ซัทสึกิ ยูคิโนะ
มุทซึมิเป็นผู้หญิงที่ร่างกายอ่อนแอและป้ำๆเป๋อๆตลอดเวลา ตัวเธอเปรียบเสมือนกระจกเงาของเคทาโร่เนื่องจากมีลักษณะเฉพาะตัวที่คล้ายคลึงกันอย่างมาก ต้องการสอบเข้าโทไดเช่นกัน เธอเป็นตัวละครที่ปรากฏเข้ามาในตอนกลางของเรื่องโดยบ้านของเธออยู่ที่โอกินาว่าและเป็นคนให้ทามะกับเคทาโร่
ตัวละคร > ตัวละครจากมังงะ > มาเอฮาระ ชิโนบุ

ชื่อญี่ปุ่น : (ญี่ปุ่น: 前原 しのぶ; โรมาจิ: Maehara Shinobu)
อายุ : 12 ปี
ส่วนสูง : 147 ซม.
สัดส่วน : 68-52-72 Cm.
หมู่โลหิต : O
วันเกิด : 15 พฤศจิกายน
นักพากย์ : มาซาโยะ คุราตะ
ห้องพัก : ห้อง 201
เด็กสาวมัธยมต้นที่นิสัยเรียบร้อย เก่งเรื่องทำอาหารและงานบ้านงานเรือน แต่เป็นคนเรียนไม่เก่งและไม่มีความมั่นใจในตัวเอง อิมเมจของเธอเหมือนเด็กประถมมากกว่าเด็กมัธยม (เช่น การสวมหมวกกันฟองเข้าตาขณะสระผม ห้องนอนที่เต็มไปด้วยตุ๊กตา) ปัจจุบันอาศัยอยู่ที่หอพักหญิงฮินาตะ
ตัวละคร > ตัวละครจากมังงะ > อาโอยามะ โมโตโกะ

ชื่อญี่ปุ่น : (ญี่ปุ่น: 青山 素子; โรมาจิ: Aoyama Motoko)
อายุ : 15 ปี
ส่วนสูง : 175 ซม.
สัดส่วน : 86-59-82 ซม.
หมู่โลหิต : A
วันเกิด : 1 ธันวาคม
นักพากย์ : ยู อาซาคาวะ
ห้องพัก : ห้อง 302
นักดาบสาว ม.4 ที่อาศัยในหอฮินาตะ บ้านของเธอเป็นสำนักดาบบนหุบเขาที่เกียวโตชื่อว่า ชินเมริว เธอออกมาโลกภายนอกเพื่อฝึกฝนตนเองเพื่อเตรียมตัวเป็นเจ้าสำนักรุ่นต่อไป เธอเก่งในวิชาดาบเอามากๆแต่ด้านงานบ้านงานเรือนกลับแย่มากๆ จุดอ่อนของเธอคือกลัวเต่าเอามากๆ
หมายเหตุ: ชินเมริว เป็นสำนักดาบเดียวกับเซ็ตซึนะจากเรื่องเนกิมะ!
ตัวละคร > ตัวละครจากมังงะ > คาโอลา ซู

ชื่อญี่ปุ่น : (ญี่ปุ่น: カオラ・スゥ; โรมาจิ: Kaolla Su)
อายุ : 13 ปี
ส่วนสูง : 151 ซม.
สัดส่วน : 75-55-83 Cm
หมู่โลหิต : O
วันเกิด : 11 มกราคม
นักพากย์ : เรย์โกะ ทาคางิ
ห้องพัก : ห้อง 301
เด็กสาวมัธยมต้นที่มีนิสัยร่าเริงและป่วนไปทั่ว มักอยู่ติดกับโมโตโกะตลอดเวลา เป็นอัจฉริยะที่มักประดิษฐ์เครื่องมือกลไลและอาวุธต่างๆมาเสมอ ของชอบของเธอคือกล้วนหอม
แม้คาแรกเตอร์ของเธอจะดูเปิดเผย แต่เธอเป็นหนึ่งในตัวละครที่เต็มไปด้วยความลับมากที่สุด แม้แต่ห้องของเธอก็ยังมีลักษณะเป็นป่า ไม่มีใครรู้ว่าเธอเป็นคนชาติไหนกันแน่ ปัจจุบันอาศัยอยู่ในหอพักฮินาตะ
ตัวละคร > ตัวละครจากมังงะ > คนโนะ มิทสึเนะ

ชื่อญี่ปุ่น : (ญี่ปุ่น: 紺野 みつね; โรมาจิ: Konno Mitsune)
อายุ : 19 ปี
ส่วนสูง : 164 ซม.
สัดส่วน : 90-58-83 Cm
หมู่โลหิต : B
วันเกิด : 31 สิงหาคม
นักพากย์ : จุนโกะ โนดะ
ห้องพัก : ห้อง 205
สาวฟรีแลนซ์ประจำหอ เพื่อนสนิทของนารุตั้งแต่มัธยม เธอเป็นคนคันไซ ซึ่งทีมพากย์ไท้า ก็พากย์เสียงเหน่อ ในตอนแรก มิทสึเนะวันๆเอาแต่ดื่มสุรากับเล่นการพนัน เป็นคนเรื่อยเปื่อย ไม่มีจุดหมายของชีวิตแน่นอน เป็นคนคอทองแดง มีความคิดไม่ค่อยเข้าท่านัก ชอบผลักดันให้นารุได้มีปฏิสัมพันธ์กับเคทาโร่ เธอมีตาปิดอยู่ตลอดเวลา และคาแรกเตอร์ ค่อนข้างเจ้าเล่ห์ คนในหอจึงเรียกเธอกันว่า คิทสึเนะ ซึ่งแปลว่าสุนัขจิ้งจอกในภาษาญี่ปุ่น
ตัวละคร > ตัวละครจากมังงะ > อุราชิมะ ฮารุกะ

ชื่อญี่ปุ่น : (ญี่ปุ่น: 浦島 はるか; โรมาจิ: Urashima Haruka)
อายุ : 27 ปี
สัดส่วน : 85-58-83 Cm
ส่วนสูง : 169 ซม.
หมู่โลหิต : B
นักพากย์ : เมงุมิ ฮายาชิบาระ
น้าของเคทาโร่ อดีตผู้ดูแลหอพักก่อนที่เคทาโร่จะมาดูแล เปิดร้านกาแฟเล็กๆ ที่บันไดทางขึ้นหอฮินาตะ เป็นคอสุราเช่นเดียวกับคิทสึเนะ แต่ดื่มไม่หนักเท่า ชอบสูบบุหรี่ ในอดีตเคยเดินทางค้นหาวัตถุโบราณร่วมกันกับเซตะและแม่ของซาราห์ ฮารุกะชอบสะสมเสื้อผ้าคอสเพลย์น่ารักๆสะสมไว้อีกด้วยซึ่งดูขัดกับบุคลิกของตัวเองมาก
ตัวละคร > ตัวละครจากมังงะ > เซตะ โนริยาสุ

ชื่อญี่ปุ่น : (ญี่ปุ่น: 瀬田 記康; โรมาจิ: Seta Noriyasu)
นักพากย์ : ยาสุโนริ มัตสึโมโตะ
อาจารย์คณะวิชาโบราณคดีประจำโทได อดีตอาจารย์สอนพิเศษของนารุ ได้ออกเดินทางไปต่างประเทศเมื่อหลายปีก่อน จบโทได โดยซิ่วสอบเข้าเป็นเวลา 3 ปี เป็นคนแปลกๆ พิลึกๆ ขับรถได้อย่างน่าหวาดเสียว มีอิมเมจเหมือน อินเดียน่า โจนส์
ตัวละคร > ตัวละครจากมังงะ > ซาราห์ แมคดูกัล

ชื่อญี่ปุ่น : (ญี่ปุ่น: サラ・マクドゥガル; โรมาจิ: Sara Makudugaru)
อายุ : 9 ปี
สัดส่วน : 62-49-63 ซ.ม.
นักพากย์ : ยูมิโกะ โคบายาชิ
เด็กผู้หญิงที่อยู่กับเซตะ ปกติเรียกเซตะว่าพ่อ เป็นเด็กแก่นแก้ว เอาแต่ใจตนเอง อิมเมจเหมือนนารุร่างเด็ก มีปานรูปหมีแพนด้าที่แก้มก้นซ้าย ช่วงแรกๆแอนตี้เคทาโร่โดยไร้สาเหตุ แต่ช่วงหลังๆไม่แสดงอาการแบบนั้น แต่ก็ยังคงรวมหัวแกล้งเคทาโร่กับซูอยู่ดี
ตัวละคร > ตัวละครจากมังงะ > อุราชิมะ คานาโกะ

ชื่อญี่ปุ่น : (ญี่ปุ่น: 浦島 可奈子; โรมาจิ: Urashima Kanako)
อายุ : 17 ปี
สัดส่วน : 78-64-77
นักพากย์ : นัตสึโกะ คุวาทานิ
น้องสาวบุญธรรมของเคทาโร่ หลงรักเคทาโร่ตั้งแต่สมัยเด็ก ได้ออกเดินทางไปกับคุณย่าฮินาตะ และกลับมายังหอฮินาตะในขณะที่เคทาโร่ไปเรียนที่อเมริกาเพื่อปรับปรุงหอฮินาตะให้กลับมาเป็นโรงแรม เคยสัญญากับเคทาโร่ไว้ว่าจะดูแลโรงแรมฮินาตะด้วยกัน 2 คน คานาโกะเป็นคนที่ปลอมตัวได้แนบเนียนมากจนเกิดความวุ่นวายบ่อยๆ เราจะเห็นคานาโกะได้ทั้งในมังงะและในอนิเมะซึ่งจะปรากฏตัวใน OVA ภาค Again เท่านั้น
ตัวละคร > ตัวละครจากมังงะ > อาโอยามะ สึรุโกะ

ชื่อญี่ปุ่น : (ญี่ปุ่น: 青山 鶴子; โรมาจิ: Aoyama Tsuruko)
นักพากย์ : มิกิ นางาซาวะ
พี่สาวของโมโตโกะ ที่ละทิ้งตำแหน่งว่าที่เจ้าสำนักไปแต่งงานกับชายที่ตนเองชอบ เป็นคนที่ใจดี แต่เวลาโกรธกลับน่ากลัวเหมือนปีศาจ มีความต้องการจะให้โมโตโกะกลับไปบ้านเพื่อสืบทอดตำแหน่ง
ตัวละคร > ตัวละครจากมังงะ > เนียโม นาโม

ชื่อญี่ปุ่น : (ญี่ปุ่น: ニャモ・ナーモ; โรมาจิ: Nyamo Nāmo)
นักพากย์ : นานะ มิซุกิ
เด็กผู้หญิงที่เคทาโร่พบบนเกาะปาราราเครส มีอิมเมจเหมือนชิโนบุในช่วงแรก พูดภาษาอังกฤษได้ หน้าตาคล้ายชิโนบุมาก เธอมาสืบทอดการค้นหาโบราณสถานของอารยธรรมเต่าต่อจากปู่ที่เสียไปแล้วซึ่งเป็นคนรู้จักของเซตะ
ตัวละคร > ตัวละครจากมังงะ > ชิราอิ & ไฮทานิ

ชิราอิ คิมิอากิ (คนขวา)
ชื่อญี่ปุ่น : (ญี่ปุ่น: 白井 功明; โรมาจิ: Shirai Kimiaki)
นักพากย์ : มิชิโอะ มิยาชิตะ
ไฮทานิ มาซายูกิ (คนซ้าย)
ชื่อญี่ปุ่น : (ญี่ปุ่น: 灰谷 真之; โรมาจิ: Haitani Masayuki)
นักพากย์ : ฮิโรยูกิ โยชิโนะ
เพื่อนสนิทของเคทาโร่ในสมัยเรียนพิเศษตอนเป็นเด็กซิ่วเตรียมเอนท์ด้วยกัน โดยชิราอิเป็นคนค่อนข้างขี้เล่น ส่วนไฮทานิเป็นคนขี้หลี ในเวลาว่างเพื่อคลายเครียดจากการเตรียมสอบสอบ ทั้งคู่มักจะชวนเคทาโร่ไปจีบสาวเสมอ
ตัวละคร > ตัวละครจากมังงะ > มะเอดะ เอมะ

ชื่อญี่ปุ่น : (ญี่ปุ่น: 真枝 絵馬; โรมาจิ: Maeda Ema)
ตัวละครพิเศษที่ปรากฏในตอนพิเศษในเล่ม 14 สาวน้อยน่ารักสมาชิกใหม่แห่งหอพักสตรีฮินาตะ  ชื่อของเธอในภาษาญี่ปุ่นไม่ว่าจะอ่านจากหน้าไปหลัง หรือหลังไปหน้า ก็จะอ่านได้ว่า "มะเอดะ เอมะ" เหมือนกัน มีความมุ่งมั่นที่จะสอบเข้าโทได และย้ายมาอยู่ที่หอเพราะเรื่องข่าวลือที่ว่าคนในหอสอบเข้าโทไดได้ทุกคน ตัวเธอไม่ปรากฏในภาคอนิเมะทุกภาค
ตัวละคร > ตัวละครจากมังงะ > นารุเซะงาวะ เมย์

ชื่อญี่ปุ่น : (ญี่ปุ่น: 成瀬川 メイ; โรมาจิ: Narusegawa Mei)
นักพากย์ : ยูริ ชิราโทริ
น้องสาวของนารุ เธอได้รับการกล่าวถึงจากนารุว่าเป็นเด็กที่เก่งมากๆ และเป็นตัวละครที่ปรากฏให้เห็นเพียงครั้งเดียวเท่านั้นคือในเล่ม 14 และปรากฏออกมาเพียงช่องเดียวเท่านั้นในตอนสุดท้าย บทบาทของเธอจะมีมากในฉบับอนิเมะมากกว่า
หมายเหตุ : บทบาทที่แท้จริงของเธอจะปรากฏในเรื่องคุณครูจอมเวท เนกิมะ! ภายใต้ชื่อซากุระ เมย์
ตัวละคร > ตัวละครจากอนิเมะ > ซากาตะ เคนทาโร่

ชื่อญี่ปุ่น : (ญี่ปุ่น: 坂田 健太朗; โรมาจิ: Sakata Kentarō)
นักพากย์ : เรียวทาโร่ โอคิอายุ
หนุ่มเพลย์บอยร่ำรวยที่หวังจะได้นารุมาเป็นแฟน เป็นคนขี้โอ่ ไว้ใจไม่ได้นัก ปรากฏตัวเฉพาะในอนิเมะเท่านั้น
ตอนสุดท้าย โดนฮารุกะ สั่งให้ทำงานชดใช้เงินที่ยืมไป ในตอนแรก ถูกวางคาแรกเตอร์ ให้เป็นคู่แข็งกับ เคทาโร่ แต่ใน
OVA ภาค again คอยช่วย นารุ และ เคทาโร่ เสมอ
ตัวละคร > ตัวละครจากอนิเมะ > อามาล่า ซู

พี่สาวของซู  มาเพื่อพาซูกับบ้านเกิด แต่ ได้เจอกับเคนทาโร่ ก็เริ่มชอบเคนทาโร่ และมาอยู่ในหอฮินาตะเพื่อจะได้พาเคนทาโร่กลับบ้านเกิดพร้อมกัน
ตัวละคร > ตัวละครจากเกม > ฟูจิซาว่า มิซูโฮะ

ชื่อญี่ปุ่น : (ญี่ปุ่น: シナリオフロー; โรมาจิ: Fujisawa Mizuho)
ตัวละครที่ปรากฏในเกมของเครื่องดรีมแคสต์ เธอเป็นครูสอนพิเศษให้เคทาโร่ในช่วงเตรียมเอนท์ และได้ให้สัญญากับเคทาโร่ไว้ว่า ถ้าทำให้เคทาโร่สอบเข้าโทไดไม่ได้ เธอจะแต่งงานกับเคทาโร่
เพลงประกอบแอนิเมชัน

1.Sakura saku (サクラサク)                      Opening song
2.Kimi sae ireba (君さえいれば)                   Ending song
3.Hajimari wa Koko kara              Ep 24 Ending song
4.Kirari Takaramono (キラリ☆宝物)                Opening song LH again ขับร้องโดย ยูอิ โฮริเอะ
5.Be For You,Be For Me              Ending song LH again ขับร้องโดย ยูอิ โฮริเอะ
แหล่งข้อมูลอื่น

AI Love Network - เว็บไซต์อย่างเป็นทางการของ อ.เคน อาคามัตสึ (ญี่ปุ่น)
http://www2u.biglobe.ne.jp/~clown/ - แฟนไซต์เจาลึกเกี่ยวกับผลงานของ อ.เคน (ญี่ปุ่น)
http://www.tv-tokyo.co.jp/lovehina/index.html เก็บถาวร 2005-06-27 ที่ เวย์แบ็กแมชชีน เว็บไซต์อย่างเป็นทางการของบ้านพักอลเวงฉบับภาพยนตร์การ์ตูน (ญี่ปุ่น)
ＯＶＡ「ラブひなAgain」 เว็บไซต์อย่างเป็นทางการของบ้านพักอลเวงฉบับโอวีเอ (ญี่ปุ่น)
โชเน็นแม็กกาซีน โฮมเพจของนิตยสารที่ตีพิมพ์เรื่องบ้านพักอลเวง (ญี่ปุ่น)
พระครูวิหารกิจจานุการ (ปาน โสนนฺโท)

| พระครูวิหารกิจจานุการ (ปาน โสนนฺโท) |
| --- | --- |

ส่วนบุคคล
เกิด: 16 กรกฎาคม พ.ศ. 2418 (63 ปี)
มรณภาพ: 26 กรกฎาคม พ.ศ. 2481
นิกาย: มหานิกาย
ตำแหน่งชั้นสูง
ที่อยู่: วัดบางนมโค พระนครศรีอยุธยา
อุปสมบท: พ.ศ. 2439
พรรษา: 42
ตำแหน่ง: เจ้าอาวาสวัดบางนมโค
หลวงพ่อปาน ฉายา โสนนฺโท (16 กรกฎาคม พ.ศ. 2418 — 26 กรกฎาคม พ.ศ. 2481) เป็นพระเกจิอาจารย์ชื่อดังแห่งจังหวัดพระนครศรีอยุธยา ท่านเป็นเจ้าอาวาสวัดบางนมโครูปที่ 3 ดำรงตำแหน่งระหว่างปี พ.ศ. 2478 จนถึงปี พ.ศ. 2481
ประวัติ

พระครูวิหารกิจจานุการ มีนามเดิมว่า ปาน สุทธาวงศ์ เกิดเมื่อวันที่ 16 กรกฎาคม พ.ศ. 2418 ตรงกับรัชกาลพระบาทสมเด็จพระจุลจอมเกล้าเจ้าอยู่หัว ณ บ้านตำบลบางนมโค อำเภอเสนา จังหวัดพระนครศรีอยุธยา เป็นบุตรของนายสะอาดและนางอิ่ม สุทธาวงศ์   ต่อมาในปี พ.ศ. 2439 ท่านได้อุปสมบทเป็นพระภิกษุ ณ พัทธสีมา วัดบางนมโค โดยมีหลวงพ่อสุ่น วัดบางปลาหมอ เป็นพระอุปัชฌาย์ พระอาจารย์จ้อย วัดบ้านแพน เป็นพระกรรมวาจาจารย์  พระอาจารย์อุ่ม วัดสุธาโภชน์ เป็นพระอนุสาวนาจารย์ ได้รับฉายาจากพระอุปัชฌาย์ว่า โสนนฺโท ต่อมาท่านได้ศึกษาและปฏิบัติธรรมอยู่กับหลวงพ่อสุ่นพอสมควรแล้ว จึงได้เดินทางไปศึกษาพระปริยัติธรรม ณ วัดสระเกศราชวรมหาวิหาร และวัดเจ้าเจ็ดใน เรียนแพทย์แผนโบราณจากวัดสังเวชฯ ศึกษาเพิ่มเติมกับหลวงพ่อเนียม และ หลวงพ่อโหน่ง อินฺทสุวณฺโณ อดีตเจ้าอาวาสวัดคลองมะดัน เรียนวิชาสร้างพระเครื่องดินจากชีปะขาว เรียนการปลุกเสกพระเครื่องและเป่ายันต์เกราะเพชรจากอาจารย์แจง สวรรคโลก ได้รับพระคาถาปัจเจกโพธิสัตว์มาจากครูผึ้ง ชาวนครศรีธรรมราช
หลังจากนั้น ท่านจึงได้มาอยู่ที่วัดบางนมโค และในวันที่ 6 พฤศจิกายน พ.ศ. 2474 จึงได้รับพระราชทานสมณศักดิ์เป็นพระครูสัญญาบัตรที่ พระครูวิหารกิจจานุการ
กิจวัตรของท่านก็คือหลังจากท่านฉันภัตตาหารเพลแล้ว ท่านก็จะมาสงเคราะห์ชาวบ้าน ตลอดทั้งวัน และการทำน้ำมนต์เพื่อรักษาคนไข้ รวมทั้งผู้ที่ถูกกระทำคุณไสยด้วย
หลวงพ่อปานมรณภาพเมื่อวันที่ 26 กรกฎาคม พ.ศ. 2481 ตรงกับรัชกาลของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รวมสิริอายุได้ 63 ปี พรรษา 42 เหลือแต่มรดกที่ล้ำค่า เช่น พระเครื่องดินเผา ผ้ายันต์เกราะเพชร ผ้ายันต์ชนิดต่าง ๆ และพระคาถาพระปัจเจกโพธิโปรดสัตว์ มอบให้แก่ศิษย์สืบไป ลูกศิษย์ของท่าน ที่สืบทอดวัดบางนมโคต่อจากท่านก็คือหลวงพ่อเล็ก เกสโร เจ้าอาวาสรูปที่ 4 ของวัดบางนมโค
ศิษยานุศิษย์สำคัญ

พระราชพรหมยาน (วีระ ถาวโร) หรือหลวงพ่อฤๅษีลิงดำ เจ้าอาวาสวัดจันทาราม (ท่าซุง) จังหวัดอุทัยธานี
หลวงปู่ฤๅษีลิงขาว (ช่อ อภินนฺโท) เจ้าอาวาสวัดฤกษ์บุญมี จังหวัดสุพรรณบุรี
หลวงพ่อฤๅษีลิงเล็ก (บุญศรี อินทวณฺโณ) เจ้าอาวาสวัดใหม่ศรีสุทธาวาส จังหวัดนครสวรรค์
พระมงคลวราจารย์ (เชิญ ปุญฺญสิริ) เจ้าอาวาสวัดโคกทอง จังหวัดพระนครศรีอยุธยา
แหล่งข้อมูลอื่น

หลวงพ่อปาน-วัดบางนมโค เก็บถาวร 2012-01-14 ที่ เวย์แบ็กแมชชีน
หลวงพ่อปาน-วัดบางนมโค-บูรพาจารย์หลวงพ่อฤๅษี-วัดท่าซุงเก็บถาวร 2013-01-17 ที่ เวย์แบ็กแมชชีน
| ก่อนหน้า |  | พระครูวิหารกิจจานุการ (ปาน โสนนฺโท) |  | ถัดไป |
| --- | --- | --- | --- | --- |
| พระอธิการเย็น สุนทรวงษ์ |  | เจ้าอาวาสวัดบางนมโค  (พ.ศ. 2478 — พ.ศ. 2481) |  | หลวงพ่อเล็ก เกสโร |
ซอเญ่นอู้

| มหาเทวี    ซอเญ่นอู้ |
| --- | --- |
ประสูติ: ประมาณคริสต์ทศวรรษ 1690 Sitoktara
สวรรคต: ประมาณคริสต์ทศวรรษ 1760 ชเวโบ
พระสวามี: มี่นโญซาน
พระราชบุตร: อองไชยะ
พระราชบิดา: Siboktara Min
พระราชมารดา: ?
ศาสนา: พุทธเถรวาท
ซอเญ่นอู้ (พม่า: စောငြိမ်းဦး) เป็นพระราชมารดาของพระเจ้าอลองพญา ปฐมกษัตริย์แห่งราชวงศ์โก้นบองของพม่า พระนางได้รับพระราชทานพระอิสริยยศมหาเทวีเมื่อพระโอรสองค์ที่ 2 ได้ขึ้นเป็นกษัตริย์
บรรณานุกรม

Letwe Nawrahta and Twinthin Taikwun (c. 1770).  Hla Thamein (บ.ก.). Alaungpaya Ayedawbon (ภาษาพม่า) (1961 ed.). Ministry of Culture, Union of Burma.
ซายง่อนวอเตอร์บัส

รถบัสที่สถานีบินอัน
ซายง่อนวอเตอร์บัส (เวียดนาม: Buýt đường sông Thành phố Hồ Chí Minh) เป็นบริการขนส่งใน นครโฮจิมินห์ เวียดนาม ที่ดำเนินการบน แม่น้ำไซง่อน เปิดตัวในเดือนพฤศจิกายน พ.ศ. 2560 วอเตอร์บัสให้บริการระหว่าง เขต 1 และ เมืองถูดึ๊ก ในปี พ.ศ. 2564 วอเตอร์บัสเริ่มให้บริการช่วงเย็น ตั้งแต่เวลา 17:00 - 21:00 น.
ท่าเรือ

| ท่าเทียบเรือ | การโอนย้าย | ที่ตั้ง |
| --- | --- | --- |
| Bach Dang | Saigon-Vung Tau Ferry | District 1 |
| Binh An |  | Thu Duc City |
| Thanh Da |  | Binh Thanh District |
| Hiep Binh Chanh |  | Thu Duc City |
| Linh Dong |  | Thu Duc City |
แผนที่ท่าเรือวอเตอร์บัส
ซามูเอล เอ็งเงิล

นักวิทยาศาสตร์ชาวสวิส (ค.ศ. 1702–1784)
ภาพวาดผสมสีน้ำซามูเอล เอ็งเงิล เมื่อ ค.ศ. 1776 โดยบัลทาซาร์ อันโทน ดุงเคอร์
ซามูเอล เอ็งเงิล (เยอรมัน: Samuel Engel; 2 ธันวาคม ค.ศ. 1702 – 26 มีนาคม ค.ศ. 1784) เป็นบรรณารักษ์, ข้าราชการ, นักเศรษฐศาสตร์ และนักปฐพีวิทยาชาวสวิสที่ทำงานในแบร์น ซึ่งนำเสนอนวัตกรรมในหลายสาขา เขาเชื่อมั่นในการมีอยู่ของเส้นทางเดินเรือตะวันออกเฉียงเหนือ และได้รับการตีพิมพ์หนังสือที่มีอิทธิพลหลายเล่มเกี่ยวกับอาร์กติก
ชีวิตในวัยเด็กและการศึกษา

เอ็งเงิลเกิดในแบร์นในฐานะบุตรชายของบวร์คฮาร์ท เอ็งเงิล (ค.ศ. 1662–1750) ผู้เป็นลันท์โฟคท์แห่งรัฐแบร์นในแอบบีย์ฟรีนิสแบร์ค และโรซีนา ฟิชเชอร์ (เสียชีวิตใน ค.ศ. 1752) เขาศึกษาที่มหาวิทยาลัยแบร์นตั้งแต่ ค.ศ. 1718 ถึง 1722 เพื่อเตรียมพร้อมสำหรับอาชีพราชการ โดยหลังจากไปเที่ยวพักผ่อนมาบ้างแล้ว เขาก็สอบผ่านเป็นผู้ทำคำรับรอง ใน ค.ศ. 1726
ถนนหมายเลข 67 (ประเทศกัมพูชา)

|  ถนนหมายเลข 67 |
| --- | --- |

ข้อมูลของเส้นทาง
ความยาว: 134.68 กิโลเมตร (83.69 ไมล์)
ทางแยกที่สำคัญ
ปลายทางทิศใต้: อ.ปราสาทบากอง จ.เสียมราฐ 13°20′33″N 104°00′01″E﻿ / ﻿13.342633°N 104.000319°E﻿ / 13.342633; 104.000319
ปลายทางทิศเหนือ: จวม อ.อ็อนลวงแวง จ.อุดรมีชัย 14°20′42″N 104°03′29″E﻿ / ﻿14.345091°N 104.058074°E﻿ / 14.345091; 104.058074
ตำแหน่งที่ตั้ง
ประเทศ: กัมพูชา
 
ระบบทางหลวง
การขนส่งในประเทศกัมพูชา
ถนนหมายเลข 67 เป็นถนนแห่งชาติของกัมพูชา เชื่อมต่อระหว่างอำเภอปราสาทบากอง จังหวัดเสียมราฐ กับจวม อำเภออ็อนลวงแวง จังหวัดอุดรมีชัย ตรงข้ามกับชายแดนไทยบริเวณอำเภอภูสิงห์ จังหวัดศรีสะเกษ ระยะทาง 134.68 กิโลเมตร (83.69 ไมล์)
ประวัติ

ถนนหมายเลข 67 เป็นถนนหลักที่เชื่อมโยงระหว่างทางหลวงหมายเลข 6 ของกัมพูชาในจังหวัดเสียมราฐเพื่อเชื่อมต่อกับชายแดนประเทศไทยบริเวณจังหวัดศรีสะเกษ
เมื่อวันที่ 8 สิงหาคม พ.ศ. 2549 คณะรัฐมนตรีของไทยในเวลานั้นได้เห็นชอบในการให้ความช่วยเหลือประเทศกัมพูชาในรูปแบบของเงินกู้เงื่อนไขผ่อนปรนตามการร้องขอของกัมพูชาในการปรับปรุงถนนหมายเลข 67 โดยมอบหมายให้สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) จัดหาเงินกู้มาจากธนาคารเพื่อการส่งออกและนำเข้าแห่งประเทศไทย วงเงิน 1,300 ล้านบาท และลงนามในสัญญาเงินกู้เมื่อวันที่ 10 สิงหาคม พ.ศ. 2549 และลงนามในบันทึกความเข้าใจความร่วมมือตามโครงการพัฒนาถนนเส้นดังกล่าวในวันที่ 29 พฤศจิกายน พ.ศ. 2549 ขอบข่ายงานประกอบไปด้วยการก่อสร้างถนนตามมาตรฐานของทางหลวงอาเซียนแบบ 2 ช่องจราจร กว้างช่องละ 3.5 เมตร ไหลทางกว้างข้างละ 1.5 เมตร พื้นผิวลาดยาง 2 ชั้นบนพื้นทางดินซีเมนต์ และสะพานคอนกรีตความกว้าง 10 เมตรจำนวน 42 แห่ง
ในการก่อสร้างนั้นบริษัทรับเหมาก่อสร้างคือ บริษัท ช.การช่าง จำกัด (มหาชน) ในเวลาก่อสร้างเริ่มต้นเมื่อวันที่ 15 มีนาคม พ.ศ. 2550 โดยบริษัทได้นำเครื่องจักรและวัสดุอุปกรณ์จากฝั่งไทยไปดำเนินการก่อสร้างในฝั่งกัมพูชาจนแล้วเสร็จในวันที่ 14 มีนาคม พ.ศ. 2552 และเริ่มใช้งานในปี พ.ศ. 2552 และมีบริษัทที่ปรึกษา คือ บริษัท ทีม คอนซัลติ้ง เอนจิเนียริ่ง แมเนจเมนท์ จำกัด โดยตลอดการก่อสร้างประสบปัญหาหลัก 2 เรื่อง คือการเก็บกู้ทุ่นระเบิดที่มีการตรวจพบระหว่างการก่อสร้าง ทำให้ต้องหยุดก่อสร้างเพื่อให้ตรวจสอบแนวโครงการอีกครั้งกินระยะเวลากว่า 45 วัน และปัญหาข้อพิพาทตามแนวชายแดนไทยและกัมพูชนจนต้องถอนแรงงานพร้อมกับเครื่องจักรบางส่วนออกจากพื้นที่เกือบ 2 เดือน
หลังจากเปิดใช้งานแล้วพบว่าช่วยเพิ่มปริมาณจราจรและการค้าบริเวณจุดผ่านแดนถาวรช่องสะงำได้อย่างมีนัยสำคัญ รวมถึงส่งเสริมการท่องเที่ยวเชิงวัฒนธรรมทั้งในฝั่งกัมพูชาและโซนอีสานใต้ของประเทศไทย ทั้งรูปแบบของการท่องเที่ยวเชิงประวัติศาสตร์ ช่วยยกระดับคุณภาพชีวิตประชาชนตามแนวเส้นทางประมาณ 47,833 คน 10,229 ครัวเรือนจาก 38 หมู่บ้าน 12 ตำบล และ 4 อำเภอในจังหวัดอุดรมีชัยและจังหวัดเสียมราฐเข้าถึงการบริการขั้นพื้นฐานทั้งด้านสาธารณสุขและการศึกษา
ในวันที่ 23 สิงหาคม พ.ศ. 2565 คณะรัฐมนตรีไทยได้มีมติให้สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน) ร่วมผลักดันโครงการพัฒนาถนนหมายเลข 67 ของกัมพูชา เพื่อเชื่อมโยงเส้นทางสัญจรตามแนวระเบียงเศรษฐกิจตอนใต้ ตามกรอบความร่วมมือทางเศรษฐกิจในอนุภูมิภาคลุ่มแม่น้ำโขง ภายใต้เงินกู้เงื่อนไขผ่อนปรนวงเงิน 983 ล้านบาท โดยมีเงินไข่ให้ใช้วัสดุอุปกรณ์ต่าง ๆ ในการก่อสร้างไม่น้อยไปกว่าร้อยละ 50 จากมูลค่าสัญญา และใช้ผู้รับเหมาก่อสร้างและวิศวกรที่ปรึกษาจากไทยเป็นทีมหลัก ใช้ระยะเวลาก่อสร้าง 2 ปี มีขอบเขตงานประกอบไปด้วยการปรับปรุงผิวจราจรเป็นทั้งแบบแอสฟัลต์คอนกรีตและคอนกรีตเสริมเหล็ก การปรับปรุงทางแยกจำนวน 7 แห่ง การปรับปรุงสะพานพร้อมด้วยระบบการระบายน้ำของเส้นทาง 25 แห่ง ท่อลอด 8 แห่ง และอุปกรณ์อำนวยความปลอดภัยตลอดเส้นทาง ปัจจุบันอยู่ระหว่างการคัดเลือกที่ปรึกษาของรัฐบาลกัมพูชา
รายละเอียดของเส้นทาง

ถนนหมายเลข 67 แยกออกมาจากทางหลวงหมายเลข 6 กม. ที่ 296+560 ในอำเภอปราสาทบากอง จังหวัดเสียมราฐ จากนั้นผ่านเข้าสู่อำเภอบันทายสรี ซึ่งเป็นที่ตั้งของปราสาทบันทายศรี กปาลสพาน และพนมกุเลน เข้าสู่อำเภอวาริน และเข้าสู่เขตของจังหวัดอุดรมีชัยในอำเภออ็อนลวงแวง ผ่านเขตรักษาพันธุ์สัตว์ป่ากุเลนพรหมเทพ และมุ่งหน้าขึ้นไปยังตัวอำเภอ เมื่อถึงตัวเมืองเส้นทางจะเลี่ยงเมืองไปทางทิศตะวันตกเพื่อหลบตัวเมืองอ็อนลวงแวงขึ้นไปทางเหนือสิ้นสุดที่จวม ตรงข้ามกับจุดผ่านแดนถาวรช่องสะงำระยะทาง 134.68 กิโลเมตร (83.69 ไมล์)
สถานที่สำคัญ

ปราสาทบันทายศรี
กปาลสพาน
พนมกุเลน
เขตรักษาพันธุ์สัตว์ป่ากุเลนพรหมเทพ
ดารณีนุช ปสุตนาวิน

| ดารณีนุช ปสุตนาวิน |
| --- | --- |
เกิด: 7 เมษายน พ.ศ. 2511 (56 ปี) ดารณีนุช ปสุตนาวิน
คู่สมรส: กฤต โพธิปิติ  (2538-2556; หย่า)
บุตร: 2 คน
อาชีพ: นักแสดง, พิธีกร
ปีที่แสดง: พ.ศ. 2534 - ปัจจุบัน
สังกัด: ช่อง 3 (2537 - 2541)
ดารณีนุช ปสุตนาวิน ชื่อเล่น  ท็อป (เกิด: 7 เมษายน พ.ศ. 2511) เป็นนักแสดง พิธีกร และ นางแบบชาวไทย